CELEX: 31989R2105
Language: el
Date: 1989-07-13 00:00:00
Title: Κανονισμός (ΕΟΚ) αριθ. 2105/89 της Επιτροπής της 13ης Ιουλίου 1989 περί τροποποιήσεως του κανονισμού (ΕΟΚ) αριθ. 3799/88 για την απόδοση της εισφοράς συνυπευθυνότητας στον τομέα των σιτηρών που προβλέπεται από τους κανονισμούς (ΕΟΚ) αριθ. 2040/86 και (ΕΟΚ) αριθ. 1432/88 όσον αφορά τις πρώτες μεταποιήσεις που πραγματοποιούνται για λογαριασμό παραγωγού

Avis juridique important

|

31989R2105

Κανονισμός (ΕΟΚ) αριθ. 2105/89 της Επιτροπής της 13ης Ιουλίου 1989 περί τροποποιήσεως του κανονισμού (ΕΟΚ) αριθ. 3799/88 για την απόδοση της εισφοράς συνυπευθυνότητας στον τομέα των σιτηρών που προβλέπεται από τους κανονισμούς (ΕΟΚ) αριθ. 2040/86 και (ΕΟΚ) αριθ. 1432/88 όσον αφορά τις πρώτες μεταποιήσεις που πραγματοποιούνται για λογαριασμό παραγωγού  

Επίσημη Εφημερίδα αριθ. L 201 της 14/07/1989 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 2105/89 ΤΗΣ ΕΠΙΤΡΟΠΗΣ  της 13ης Ιουλίου 1989  περί τροποποιήσεως του κανονισμού (ΕΟΚ) αριθ. 3799/88 για την απόδοση της εισφοράς συνυπευθυνότητας στον τομέα των σιτηρών που προβλέπεται από τους κανονισμούς (ΕΟΚ) αριθ. 2040/86 και (ΕΟΚ) αριθ. 1432/88 όσον αφορά τις πρώτες μεταποιήσεις που πραγματοποιούνται για λογαριασμό παραγωγού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1834/89 (2), και ιδίως το άρθρο 4 παράγραφος 5 και το άρθρο 4β,  Εκτιμώντας:  ότι ο κανονισμός (ΕΟΚ) αριθ. 3779/88 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 979/89 (4), προβλέπει την απόδοση στους παραγωγούς των ποσών της εισφοράς συνυπευθυνότητας που εισήχθησαν για ορισμένες πράξεις μεταποίησης, μετά από την απόφαση του Δικαστηρίου στην υπόθεση αριθ. 300/86 πριν από τις 30 Ιουνίου 1989·  ότι ορισμένες δυσκολίες διοικητικού χαρακτήρα κυρίως λόγω της παρατάσεως της προθεσμίας υποβολής των αιτήσεων καθιστούν προβληματική την τήρηση της εν λόγω προθεσμίας· ότι, προκειμένου να εξαλειφθούν οι δυσκολίες αυτές, πρέπει να παραταθεί κατά ένα μήνα η προθεσμία αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο του κανονισμού (ΕΟΚ) αριθ. 3779/88 η φράση «πριν από τις 30 Ιουνίου 1989» αντικαθίσταται από τη φράση «πριν από τις 31 Ιουλίου 1989».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 180 της 27. 6. 1989, σ. 1.  (3) ΕΕ αριθ. L 332 της 3. 12. 1988, σ. 17.  (4) ΕΕ αριθ. L 103 της 15. 4. 1989, σ. 28.